GiliGold/VAD_KnessetCorpus huggingface dataset:
שרון אבני:
 בפועל, הקבלנים עושים מה שהם רוצים
צבי ידידיה סוכות:
כי זו כבר שאלה מי מפקח על זה
צבי ידידיה סוכות:
 ופה אגב, אני מסכים איתך, אני חושב שיש פה באג, דיברנו על זה קודם
צבי ידידיה סוכות:
 בסוף כשאומרים למועצה את חייבת להכניס והמועצה אומרת אני לא רוצה להכניס, ואומרים לה את גם חייבת להכניס וגם חייבת לפקח על מה שקורה בתוך הדבר הזה, יש כאן אירוע בעייתי
שרון אבני:
הוא גם איים בתביעה, הוא תבע, והוא גם חסם ציר הכרחי עם המשאית שלו בש
שרון אבני:
 האחוד שהצבא הקים
צבי ידידיה סוכות:
אליצור, אני מבקש רק דבר אחד, אם אפשר
צבי ידידיה סוכות:
 בסוף אני חושב שעלה כאן מיועמ"ש איו"ש – אני מניח שהתשובות שתגלה אחרי הבדיקה לא יהיו שונות
צבי ידידיה סוכות:
 אני מאמין לך לחלוטין, גם למה שאמר פה קודם רלי, שלא לזה האלוף התכוון, הוא לא רצה לכפות על היישובים והמועצות להכניס פלסטינים
צבי ידידיה סוכות:
 לכן אשמח שתהיה פה איזושהי אמירה שאם אכן הצו של היום כופה להכניס פלסטינים, אז תראו איך מתקנים את הצו הזה
אליצור טרבלסי:
נבחן את הסוגיה המשפטית, זו באמת אמירה
אליצור טרבלסי:
 אחרי הדיון נבדוק את זה ונעדכן
צבי ידידיה סוכות:
 מורן חדד
מורן חדד:
בוקר טוב לכולם, אנסה לגעת מעט בנתונים ובמספרים בעקבות מה שעלה פה בשיח
מורן חדד:
 אני חושבת שזה די מייצג את הדברים שנאמרו פה ואני חושבת שזה גם נותן תשובות לחלק מהדברים כי טרם ה-7 באוקטובר ואותה שבת ארורה עמדנו על היקף הרישיונות הפעילים בהתיישבות של כ-46,000 היתרים
מורן חדד:
  היום אנחנו מדברים על כ-25,000 רישיונות פעילים
מורן חדד:
 מה שאומר שדה-פקטו, לשאלתך האם מחייבים, אין חיוב כזה
מורן חדד:
 אם היה חיוב כזה היינו רואים 46,000 רישיונות פעילים גם היום
מורן חדד:
 זאת אומרת, יכול להיות שיש פה משהו שהמחוקק לא התכוון אליו או שיכול להיות שיש פה איזושהי בהירות שצריך לבחון אותה
צבי ידידיה סוכות:
היום צו אלוף לא מאשר להכניס ליישובים, הוא מאפשר להכניס רק לעבודות חיוניות ביישובים ולאזורי התעשייה המבודדים
צבי ידידיה סוכות:
 זה הפער הגדול
מורן חדד:
וגם אנחנו לא נמצאים על 100%, צריך לומר את זה
שרון אבני:
כי הם גם מפחדים לבוא
מורן חדד:
אני לא נוגעת בסיבות, תכף אדבר על למה אין את אותו היקף רישיונות
צבי ידידיה סוכות:
באזורי התעשייה אנחנו לא נמצאים על 100%?
מורן חדד:
לא נמצאים ב-100%
צבי ידידיה סוכות:
על כמה אנחנו עומדים באזורי התעשייה?
אליצור טרבלסי:
לא ב-100% ביחס להתחלה
מורן חדד:
ברשותך, אסקור את הנתונים
מורן חדד:
 אני רק אומרת שדה-פקטו, יש מספרים
מורן חדד:
 וכשאנחנו מסתכלים על זה במספרים זה נותן תשובות בעמימות שיש פה, כי אף אחד לא קם בבוקר ואמר 100% פועלים נכנסים מחר בבוקר
מורן חדד:
 גם אם זה נוצר דה-פקטו, חברי לשולחן אמר פה: זה ייבדק וייבחן ותעשה העבודה המשפטית
מורן חדד:
 אבל היה חשוב לי לתת את המספרים
מורן חדד:
      היום אנחנו עומדים על 25,000 רישיונות פעילים
מורן חדד:
 צריך לומר שהמסה הקריטית נכנסת לתוך אזורי התעשייה
מורן חדד:
 אנחנו מדברים על כניסה בפועל של כ-9,000, 9,500, תלוי ביום
מורן חדד:
 אבל אלה הממוצעים של היקף הכניסות
צבי ידידיה סוכות:
מתוך 25,000
מורן חדד:
מתוך אותם 25,000, נכון
צבי ידידיה סוכות:
זו המסה
מורן חדד:
מדויק
מורן חדד:
 כשאלוף הפיקוד קובע את התבחינים ואת מרכיבי הביטחון הנדרשים לטובת הכנסה של אותם פועלים, והמנהל האזרחי עושה את הבדיקה האם אותו עובד רשאי, זכאי, לקבל את אותו רישיון תעסוקה, כן או לא
מורן חדד:
 כשאחת מהבדיקות היא באמת בדיקה שאין לו מניעה ביטחונית, שאין איזושהי מניעת שב"כ ברקע, שאין איזשהו איסור שמחייב אותנו לתת לו את אותו רישיון
מורן חדד:
 ככל שאין לו מניעה והוא עומד בקריטריון הגיל הוא יקבל את אותו רישיון תעסוקה
צבי ידידיה סוכות:
היות שאתם עושים גם את ההיתרים "לתוך ישראל", יש הבדל?
מורן חדד:
אני בדיוק נוגעת בקריטריון, זה מה שאמרתי
מורן חדד:
 אסקור את הדברים
צבי ידידיה סוכות:
אתן לך לדבר ואשאל בסוף
מורן חדד:
 אין בעיה, אני פה לענות על השאלות
מורן חדד:
 בהיבט קריטריון הגיל – קריטריון הגיל היום בתעסוקה בהתיישבות עומד על 18, זה הגיל
מורן חדד:
 המלצנו, אנחנו נכנסים לאיזשהו תהליך בחינה של להעלות את הגיל הזה ולהעלות אותו ל-22 נשוי, שזה בעצם הקריטריון שקיים היום בישראל
צבי ידידיה סוכות:
מה שהומלץ בקבינט זה היה - - -
מורן חדד:
לא מה שהומלץ, אמרתי מה שקיים היום
צבי ידידיה סוכות:
היום, הפועלים החיוניים, זה מה שקיים?
מורן חדד:
היום הקריטריון בהתיישבות הוא 18, רווק
צבי ידידיה סוכות:
לא, הפועלים החיוניים שנכנסים לישראל
מורן חדד:
אני מתעסקת בהתיישבות
מורן חדד:
 אני יכולה להגיד לך את מה שאני יודעת, אני לא בטוחה שזה מדויק
צבי ידידיה סוכות:
לא, קודם דיברת על הפערים
צבי ידידיה סוכות:
 אני אומר, הומלץ בקבינט – בדיון שבו לא התקבלה החלטה – לשנות?
מורן חדד:
לשנות את גיל התעסוקה גם בישראל, נכון
צבי ידידיה סוכות:
אני שואל שאלת סוגריים
צבי ידידיה סוכות:
 הרי היום נכנסים לישראל פועלים חיוניים, נכון? האם שם נשארים עם הקריטריונים הישנים או שהם בקריטריונים החדשים?
מורן חדד:
אני לא הסמכות אבל למיטב הבנתי, נשארנו עם אותם הקריטריונים
מורן חדד:
 לכן אנחנו מבינים שהיום הקריטריון הוא 18 רווק ואנחנו ממליצים להעלות אותו ל-22 נשוי
מורן חדד:
 הנושא הזה נמצא בבחינה
מורן חדד:
      ברשותכם, אגע במספר נקודות
מורן חדד:
 אחת, גם אנחנו מסכימים ומבינים שכל אזורי התעשייה צריכים להיות בעלי גדר היקפית
מורן חדד:
 צריך להיות מסלול גישה מסודר לתוך אזור התעשייה, מקורה
מורן חדד:
 בהיבט של לצמצם את החיכוך למינימום ההכרחי והנדרש
מורן חדד:
 יותר מזה, נאמר שאחד הרעיונות שאנחנו רוצים לייצר או להניע אותם, זה לייצר הסעות מסודרות
מורן חדד:
 שהפועל לא יגיע למעבר ספורדית, כל פועל מתי שהוא רוצה, ויהיו מסות במעברים וציר המתנה וכו'
מורן חדד:
 אלא שמעסיקים יגיעו לשער אזור התעשייה, בשלב הראשון בצד הכחול, יאספו את אותם הפועלים ויכניסו אותם עד למפעל
מורן חדד:
 כשבשלב השני היינו רוצים לראות אותם אוספים אותם אפילו בנקודות איסוף באדום
מורן חדד:
 זאת אומרת, לצמצם את התנועה למינימום גם בהיבטי ביטחון וגם בהיבטי רווחת - - -
צבי ידידיה סוכות:
גם של בטיחות הדרכים
מורן חדד:
בדיוק, פקקים - - - יש לזה הרבה מאוד יתרונות
מורן חדד:
 העומס במעברים, הפקקים בכבישים, הרבה מאוד יתרונות בלייצר את ההסעות המרוכזות האלה, המסודרות האלה, גדר היקפית, שרוול כניסה, הסעות מסודרות של מעסיקים
קריאה:
רגע, זה יימנע את זה שהם גם ייסעו בתחבורה שלנו בחזור?
מורן חדד:
ברגע שהמעסיק יהיה מחויב לאסוף את הפועלים שלו, בין אם מהאדום או בין אם בשלב ראשון מהכחול, זה יימנע או יצמצם משמעותית את התנועה בתחבורה ציבורית
קריאה:
כי כרגע אנחנו, בתור תושבת השומרון, לא יכולות לנסוע בתחבורה שלנו
קריאה:
 סתם ככה על הדרך, זו לא אותה ועדה
צבי ידידיה סוכות:
לא עכשיו כי אנחנו כבר ממש קצרים בזמן
מורן חדד:
לכן אני חושבת שזה משהו שאנחנו צריכים לחשוב עליו וללכת לקראתו, בהיבט של הסעות מסודרות והגידור של אזורי התעשייה וכו'
מורן חדד:
      שתיים, דיברנו לפני הדיון ואחד הדברים שהלב"ר מצא זו הסוגיה של הפגיעה הכלכלית
מורן חדד:
 נגיד שפועל בהתיישבות משתכר בממוצע כ-6,000 שקלים בחודש, אם מכפילים את זה במספר הרישיונות הפעילים, אפילו לא, בכ-10,000 שנכנסים כיום – מדברים על 60 מיליון שקלים בחודש
מורן חדד:
 אנחנו מדברים על סכומים לא מבוטלים
צבי ידידיה סוכות:
איך אמר ראש מועצת גוש עציון? יהיה פחות כסף ל-RPG
מורן חדד:
נדרשתי לשקף פה את תמונת המצב, אני משקפת אותה, אני נותנת את המספרים
מורן חדד:
 בסוף אנחנו לובשי מדים והאינטרס שמניע אותנו הוא ביטחון מדינת ישראל
מורן חדד:
 אחד הדברים שאנחנו נדרשים לתת עליהם את הדעת זה איך אנחנו כלובשי מדים מייצרים תמיד את המאזן הזה ואת המענה בראש ובראשונה לתושבי מדינת ישראל ולביטחון תושבי מדינת ישראל, ויחד עם זאת מוודאים שאנחנו לא שופכים את התינוק עם המים, שאנחנו לא מייצרים פה איזשהו כאוס שלא נדע לצאת ממנו
מורן חדד:
      אנחנו צריכים לתת פתרונות
מורן חדד:
 דובר פה על פתרונות ביניים, על טווחי ביניים
מורן חדד:
 אני לא יודעת, צריך להיות יצירתיים פה כדי לראות
מורן חדד:
 אפשר לקבל החלטות, הדפים סופגים הכול, בסוף צריך שההחלטות האלה תהיינה מושכלות
יגאל כהן:
הכאוס כבר התחולל
יגאל כהן:
 אם אנחנו רוצים עוד פעם, גם אצלנו, אז צריך להשאיר את זה ככה, באותו ראש
צבי ידידיה סוכות:
היא בסך הכול אומרת שכשמתקבלת החלטה מדינית, צריך לשקול איך בסוף גם בעלי המפעלים לא קורסים וגם במועצות לא יהיו לנו פתאום - - -
מורן חדד:
ואיך אנחנו שומרים - - - נאמר פה על ידי ראש מועצת קרני שומרון, ובצדק - - -
יגאל כהן:
הבעיה המרכזית זו החלטה מדינית
יגאל כהן:
 אני כל הזמן אומר: אנחנו נותנים את הוואקום הזה ללובשי המדים וזה לא פייר
צבי ידידיה סוכות:
נכון, נכון, היא צודקת
יגאל כהן:
אנחנו צריכים שההחלטה תהיה החלטה מדינית ברורה, לכל מדינת ישראל, שאומרת: אין כניסת פועלים פלסטינים
יגאל כהן:
כדי לשמור על התעשייה אנחנו צריכים לקבל החלטה מדינית שאומרת: כניסה של עובדים זרים
צבי ידידיה סוכות:
שמעת את נציג המל"ל פה, הוא יעלה את זה
צבי ידידיה סוכות:
 נקווה שזה - - -
יגאל כהן:
אני מציע שאתם תעלו את זה
צבי ידידיה סוכות:
תאמין לי שחברי הקבינט, לפחות אלה שאני בקשר איתם, על זה
צבי ידידיה סוכות:
 אנחנו צריכים גם את המל"ל ולכן הוא הוזמן
צבי ידידיה סוכות:
רק שאלה לגבי הקריטריונים
צבי ידידיה סוכות:
 בעבר היה הבדל בקריטריונים, גם בהיבט הביטחוני, בין אלה שמכניסים אותם למה שנקרא לישראל, לבין אלה שמכניסים אותם ליהודה ושומרון?
מורן חדד:
ביטחונית? מבחינת בדיקות ביטחוניות? הבדיקה היא בדיקה זהה גם למי שמקבל רישיון תעסוקה בהתיישבות וגם למי שמקבל רישיון תעסוקה בישראל
מורן חדד:
 הבדיקה הביטחונית היא זהה
צבי ידידיה סוכות:
זאת אומרת, לא היה מצב שבו פועל פלסטיני קיבל אישור לעבוד, לצורך העניין, ביהודה ושומרון אבל לא קיבל אישור לעבוד ברעננה
מורן חדד:
שהוא נמנע בישראל וקיבל?
צבי ידידיה סוכות:
כן
מורן חדד:
ממש לא, ממש לא
צבי ידידיה סוכות:
אין דבר כזה, בסדר גמור
צבי ידידיה סוכות:
 תודה
מורן חדד:
ההבדל הוא בקריטריון - - -
צבי ידידיה סוכות:
לא, לא, קריטריונים אחרים אמרנו
מורן חדד:
ממש לא
צבי ידידיה סוכות:
 מחילה, רק בשביל אלה שצופים בנו מבחוץ, תגידי שם ותפקיד
מורן חדד:
בטח
מורן חדד:
 מורן חדד, ראש ענף תיאום אזרחי, במנהל האזרחי
מורן חדד:
 תודה
קריאה:
יש לי רק שאלה
קריאה:
 הפיקוח לגבי הבידוק בבקרים, על מי הוא?
צבי ידידיה סוכות:
רגע, נדבר על זה בסוף
צבי ידידיה סוכות:
  בבקשה, קמ"ט תעסוקה
מיכל רוזין:
מיכל רובין, קמ"ט תעסוקה, במנהל האזרחי
מיכל רוזין:
 אין לי כל כך הרבה מה להוסיף כי מורן באמת נגעה בכל הנושאים
מיכל רוזין:
 רק אחדד לגבי התהליך של אותו מעסיק שרוצה להעסיק עובדים במפעל שלו
מיכל רוזין:
 יש לנו אתר למעסיק, של המנהל האזרחי
מיכל רוזין:
 המעסיק יכול להיכנס לאתר הזה, להגיש את הבקשה, ויש בדיקה ביטחונית לכל העובדים, גם לישראל וגם למי שעובד באזור
מיכל רוזין:
 אותה הבדיקה
צבי ידידיה סוכות:
 הם מגישים בדיקה פרטנית ליישוב, נכון?
מיכל רוזין:
 כן, כן
צבי ידידיה סוכות:
יש לי שאלה, רציתי לברר את זה לפני
צבי ידידיה סוכות:
 אתם נותנים את האישור למעסיק
צבי ידידיה סוכות:
 לצורך לעניין, הבאתם אישור למעסיק והוא נכנס לאזור התעשייה של יגאל בקרני שומרון
צבי ידידיה סוכות:
 הנוהל היום מדבר על מאבטח אחד על כל חמישה פועלים
צבי ידידיה סוכות:
 מגיע מפקח, עוזי הקב"ט, וראה שיש לי שם 100 פועלים עם שתי מאבטחות מבוגרות, מחילה
משה צובירי:
אצלנו במבוא חורון יושבים מאבטחים ערבים עם נשקים, באמת
יגאל כהן:
כן, אבל הם יוצאי צבא
מיכל רוזין:
אנחנו לא הסמכות
משה צובירי:
לא, לא, הם לא בהכרח
צבי ידידיה סוכות:
 מה שאני רוצה לשאול: עוזי מגיע, אני יודע שיש סנקציות, בסוף הוא יכול להגיד מול קצין ההגמ"ר: אני כקב"ט לא מאשר לך יותר כניסה לקרני שומרון
צבי ידידיה סוכות:
 השאלה היא  מה קורה אם מחר אותו קבלן או אותו מעסיק רוצה להגיע לגוש עציון? אם מחר הוא רוצה לעבוד בגוש עציון, האם יש לנו איזושהי מערכת שיודעת להגיד הקבלן הזה באופן עקבי – בקרני שומרון, בשומרון, בעמנואל, בכל המקומות –  לא ספר את הנהלים? האם יש דרך שכשהוא מגיע לגוש עציון – אני מניח שקצין ההגמ"ר של גוש עציון לא חשוף למערכות שלכם, אין לו דרך לדעת מה קרה אצל קצין ההגמ"ר של אפרים
צבי ידידיה סוכות:
 בקיצור, הבנת את השאלה
מיכל רוזין:
זו לא הסמכות שלנו
אליצור טרבלסי:
אם יש קבלן בעייתי, כל יישוב או כל רשות יכולה להגיש נגדו תלונה במשטרת ישראל
אליצור טרבלסי:
 כן יוכלו לשלול את הרישיון שלו או לא, זה לא בסמכות שלנו
צבי ידידיה סוכות:
אתה מכיר תלונות כאלה שהוגשו?
אליצור טרבלסי:
במקומות שהתעסקתי איתם, אני מכיר כמה באריאל
צבי ידידיה סוכות:
תלונות למשטרה?
אליצור טרבלסי:
מי שלא עמד בקריטריונים או התייחס בצורה לא נאותה מול אותה רשות – כן
צבי ידידיה סוכות:
אוקיי
צבי ידידיה סוכות:
 וברגע שהוגשה התלונה למשטרה, אתם רואים את זה?
מיכל רוזין:
אותו רבש"ץ
מיכל רוזין:
 קודם כול, אני רוצה לומר שיש לנו ממש קשר טוב עם כל הרבש"צים - -
צבי ידידיה סוכות:
כל הכבוד
מיכל רוזין:
- - של כל היישובים
מיכל רוזין:
 כל הצוות, צוות תעסוקה, ממש יוצא לביקורות
צבי ידידיה סוכות:
הבנת את השאלה
מיכל רוזין:
הבנתי את השאלה
צבי ידידיה סוכות:
בסוף קב"ט גוש עציון יכול לדעת האם הקבלן הספציפי הזה הוא קבלן שמועד לפורענות? כן או לא, זו השאלה
מיכל רוזין:
כן
מיכל רוזין:
 בסוף אנחנו גם עושים ביקורת, אם אנחנו מוצאים שאותם עובדים שאותו מעסיק ביקש להעסיק לא נמצאים באותו יישוב ויש לנו גם שיח עם אותו רבש"ץ, יש לנו סמכות למנוע את המעסיק במערכת כדי שהוא לא יגיש בקשה לרישיונות נוספים ליישובים אחרים
צבי ידידיה סוכות:
זה קרה?
מיכל רוזין:
ממש מעט מאוד, אולי מעסיק או שניים
מיכל רוזין:
 לא בתקופה הזאת
צבי ידידיה סוכות:
טרבלסי, אתה הרבה מאוד שנים באירוע הזה, כמה מקרים בהם היו מעסיקים שלא עמדו בנהלים אתה זוכר? פחות או יותר
מיכל רוזין:
בנהלים של האבטחה אני לא - - -
אליצור טרבלסי:
 זה קורה וכנראה גם ימשיך לקרות, אבל האם - - - אין לי מושג
צבי ידידיה סוכות:
וכמה מתוכם הגיעו לשלב הזה שסימנו אותם? יש לנו פה בעיה
צבי ידידיה סוכות:
 בבקשה, אם אתם צריכים אחד את המספר של השני – אפשר
צבי ידידיה סוכות:
      תודה רבה לכל מי שהגיע
צבי ידידיה סוכות:
 יש כאן מישהו שלא דיבר ורצה לדבר? אין מישהו
צבי ידידיה סוכות:
 אנחנו חייבים לסיים
צבי ידידיה סוכות:
       קודם כל, אני שמח על הדיון הזה, אני חושב שלמדנו כל מיני דברים חדשים
צבי ידידיה סוכות:
 ועדיין, אני חייב לומר שאני מוטרד, מוטרד מאוד, אפילו יותר מבטרם הדיון, מכמה דברים
צבי ידידיה סוכות:
 הדבר הראשון, בסוף, ברמה הכי פשוטה, עמד כאן נציג המל"ל ונתן פה אמירה חשובה, שהוא לא רואה סיבה שהדיון לא יהיה מאוחד
צבי ידידיה סוכות:
 בסופו של דבר התקיים דיון שמשפיע על רוב אזרחי מדינת ישראל, וחלק מאזרחי מדינת ישראל פשוט מופלים לרעה בעניין הזה
צבי ידידיה סוכות:
     נאמרו פה מילים חריפות אבל אני לא חושב שיש מילים אחרות
צבי ידידיה סוכות:
 בסוף הדם של תושבי יהודה ושומרון לא סמוק פחות מהדם של תושבי שאר מדינת ישראל
צבי ידידיה סוכות:
 לא יכול להיות שבשביל להכניס פועלים – כדי לקבל החלטות מדיניות ברעננה או בכפר סבא אנחנו נצטרך דיון בקבינט, ואת אותן החלטות בדיוק ליישובי יהודה ושומרון, עם משמעות זהה, יקבלו בלי שיתוף פעולה בקבינט
צבי ידידיה סוכות:
 יש משמעות לדיון בקבינט, לא סתם מעלים לדיון בקבינט, נשמעות שם הרבה מאוד דעות ובסוף מתקבלת החלטה
צבי ידידיה סוכות:
 כשזה לא קורה ביהודה ושומרון
צבי ידידיה סוכות:
      אני חושב שהדוגמה הכי טובה למשמעות של זה, זה מה שראינו כאן בדיון
צבי ידידיה סוכות:
 הרי בדיון הזה כאן גילינו – אני אומר "גילינו" כי אני חושב שהדבר הזה לא נולד עכשיו – שבסופו של דבר הייתה אמירה של אלוף פיקוד מרכז שראשי המועצות יכולים להחליט: אני מאפשר, ראשי המועצות יכולים להחליט האם להכניס או לא
צבי ידידיה סוכות:
 והדבר הזה לא נבחן מספיק לעומק, כי מול יועמ"ש איו"ש ומול בתי המשפט הדבר הזה לא החזיק מים
צבי ידידיה סוכות:
 האמירה הזאת של אני מאפשר, התגלתה כלא מדויקת בלשון המעטה
צבי ידידיה סוכות:
 בסוף ראשי המועצות היום, לצערי, מחויבים להכניס פועלים וזה מצב שהוא בלתי נתפס
צבי ידידיה סוכות:
 לא רק שהם מחויבים להכניס פועלים, היום ראשי המועצות גם מחויבים להיות אחראים על האבטחה של הפועלים בלי שייתנו להם עוד כלים ועוד אפשרויות כדי לעשות את זה
צבי ידידיה סוכות:
      אנחנו נמצאים במצב שבו בזמן מלחמה בכל מדינת ישראל נמנעת כניסה של פועלים פלסטינים, כי  אמרנו: 82% תומכים בחמאס, 82% הם מחבלי נוח'בה בפוטנציה
צבי ידידיה סוכות:
 כשאנחנו במצב כזה, הקבינט המדיני-ביטחוני של מדינת ישראל החליט למנוע את הכניסה שלהם לעת עתה לכל מקום במדינת ישראל, וביהודה ושומרון לא רק שמאפשרים את הכניסה, מכריחים את ראשי המועצות לאפשר את הכניסה ועוד אומרים להם אתם צריכים לשמור, עם מעט האמצעים שיש לכם, על זה שזה יתבצע
צבי ידידיה סוכות:
 ואנחנו רואים במבחן התוצאה שהשמירה הזו, כנראה, קשה מאוד והם אפילו לא קיבלו את הכלים לעשות את מה שהם היו חושבים שצריך לעשות
צבי ידידיה סוכות:
 כלומר, נניח שהכרחתם אותנו להכניס פועלים, תנו לנו את הכלים, בכלים שאנחנו חושבים
צבי ידידיה סוכות:
      בכל הכבוד, חשוב לי להגיד את זה שוב, אני חלילה לא מפקפק בכוונות או באמ"ץ
צבי ידידיה סוכות:
 נאמרו פה לפני כן דברים על פיקוד מרכז או על הקצינים כאן, אני חושב שהם אנשים שעושים עבודת קודש ומשקיעים את חייהם בהגנה על תושבי יהודה ושומרון ובשמירה על ביטחונה של מדינת ישראל
צבי ידידיה סוכות:
 ועדיין, אחרי הדבר הזה, החלטות כאלו צריכות להתקבל בקבינט המדיני-ביטחוני
צבי ידידיה סוכות:
 החלטות כאלו צריכות להתקבל, כמו שאמרה כאן מורן, מתוך ראיית רוחב, להבין את כל המשמעויות, להבין מה המשמעויות למשק, מה המשמעות לביטחון, מה המשמעויות לרשויות המקומיות
צבי ידידיה סוכות:
      בסוף אנחנו לא יכולים לקבל החלטות שאת הפערים שלהן התושבים משלמים
צבי ידידיה סוכות:
 האימא שמפחדת לשלוח את הבת שלה לאולפנה או ראש המועצה שמגלה שאזור התעשייה שלו פתוח, פרוץ, במשך הרבה מאוד שעות כי אין לו מספיק אמצעים לשמור על המקום
צבי ידידיה סוכות:
      לסיכום הדיון, נציג המל"ל – אני חושב שאנחנו נשמח לשמוע עדכון לוועדה, האם הדבר הזה יעלה לדיון הבא בקבינט בצורה מאוחדת
צבי ידידיה סוכות:
 אני יודע שזה לא בסמכותך אבל אנחנו נשמח לשמוע
אמיר ענבר:
הקבינט עצר את זה, אני לא יודע להגיד אם אנחנו נעלה את זה שוב
צבי ידידיה סוכות:
יכול להיות שזה לא יעלה בכלל, אבל לכשיעלה, הרי הקבינט לא קיבל החלטה, אם זה יעלה שוב לדיון אנחנו מבקשים שהדיון יהיה מאוחד
צבי ידידיה סוכות:
 ובינתיים, אם אפשר, שתתקבל הנחיה להשוות כבר עכשיו את המצב ביהודה ושומרון למצב בכל הארץ, כי אין הצדקה לאפליה הזו
צבי ידידיה סוכות:
 עד הדיון בקבינט אין שום סיבה שיהיה הבדל בין המקומית
צבי ידידיה סוכות:
 ואם חושבים שכן, אז זה הזמן להגיד
צבי ידידיה סוכות:
 לא שמעתי כאן בדיון שיש מישהו שחושב שכן צריך להיות הבדל
צבי ידידיה סוכות:
      בהקשר של היישובים – אנחנו מחכים לעדכון
צבי ידידיה סוכות:
 טרבלסי, תיתן עדכון לוועדה? אנחנו מחכים לעדכון בנושא של הצו, האם הצו יתוקן, או משהו אחר, כדי לעמוד באמירה הזו שלראשי המועצות יש את האפשרות להחליט מי ייכנס ומי לא
חנוך דב מלביצקי:
אני חושב שצריך לצאת מפה קול ברור לקבינט ולכל הגורמים המקצועיים, כי לצערי, אני שומע גם מגורמים במערכת הביטחון כאילו השיקול הכלכלי יש בו עדיין כדי למנוע איזשהו משהו
חנוך דב מלביצקי:
 את אותם סיפורים ששמענו על עזה אנחנו שומעים פה
חנוך דב מלביצקי:
 אני חושב שאדוני היושב-ראש יצטרף אליי
חנוך דב מלביצקי:
 אם הבנתי נכון זו גם הייתה הדעה של יתר חברי הכנסת שהשתתפו בדיון, שאין יותר מקום להכניס פועלים פלסטינים ושמדינת ישראל צריכה להתחיל להתארגן ברצינות על חיים ללא פועלים פלסטינים
חנוך דב מלביצקי:
 זו הקריאה
צבי ידידיה סוכות:
אבל חנוך, זו נקודה שהיא לדיון בקבינט
צבי ידידיה סוכות:
 העמדה שלנו בנושא הזה ברורה, אבל זו עמדה לדיון בקבינט
צבי ידידיה סוכות:
 בסוף הקבינט יקבל החלטה, יכול להיות שנאהב אותה ויכול להיות שלא
חנוך דב מלביצקי:
בסדר, אנחנו לא יכולים לדבר שם
צבי ידידיה סוכות:
נכון, נכון
חנוך דב מלביצקי:
אנחנו לא יכולים
צבי ידידיה סוכות:
אבל מה שחשוב הוא שלפחות, ואת זה אנחנו כן יכולים להגיד, הדיון בקבינט יהיה גם על יהודה ושומרון
צבי ידידיה סוכות:
 לא יכול להיות שיהודה ושומרון מוחרגים, בסוף יש לך דיון בקבינט על כל הארץ
יגאל כהן:
ושיקבלו החלטה ולא ישאירו את זה ללובשי המדים, זה לא יהיה הוגן
יולי יואל אדלשטיין:
חברים, אני פותח את ישיבת ועדת חוץ וביטחון
יולי יואל אדלשטיין:
 הנושא שלנו הוא מענה ליישובי קו העימות בצפון שלא פונו
יולי יואל אדלשטיין:
 אני קודם כול רוצה להתנצל בפני המוזמנים, התושבים, ראשי הרשויות
יולי יואל אדלשטיין:
 הדיון הקודם בהשתתפות ראש הממשלה התארך, ולכן גלשנו קצת עם הישיבה הזאת, אז עמכם הסליחה
יולי יואל אדלשטיין:
 אני מבין שכולם עם סדר-יום עמוס, אז אנחנו נשתדל אולי, מבלי לפגוע ודאי בנושא, קצת לתמצת כמה שאפשר את מהלך הישיבה
יולי יואל אדלשטיין:
      יש לנו משרדי ממשלה רלוונטיים שתכף יציגו, אבל קיבלתי בקשה מאחד מראשי המועצות, שמעון גואטה, לומר כמה מילים
יולי יואל אדלשטיין:
 אני מבין שאתה צריך לפרוש לאיזה אירוע
שמעון גואטה:
עם אלוף הפיקוד
שמעון גואטה:
 יש אירוע
יולי יואל אדלשטיין:
 נתחשב בזה
שמעון גואטה:
אני יכול לדבר?
שמעון גואטה:
כבוד היושב-ראש, חברי הכנסת, ראשי הרשויות שפה, נציגים, אנשי הצבא, אני קודם אתן לדוגמה את המועצה האזורית מעלה יוסף
שמעון גואטה:
 מועצה אזורית מעלה יוסף כוללת 22 יישובים, מתוכם שישה יישובים צמודי גדר; עוד 14 יישובים בקו העימות, מתוכם עוד שבעה יישובים עד 4, עוד יישוב אחד 5; ושני יישובים שהם יישובי עורף
שמעון גואטה:
      בהחלטת הממשלה הוחלט שעד 5 מפנים את התושבים
שמעון גואטה:
 התושבים התכוננו לזה, ובסוף פינו רק עד 3
שמעון גואטה:
5 ק"מ
שמעון גואטה:
 כל אחד יכול לבוא ולראות את מי שחי היום ביישובים האלה חוץ ממה שמקבלים
שמעון גואטה:
 היום, למשל ביישוב שלא פונה – הבוקר הייתי שם – נחתו קטיושות
שמעון גואטה:
 חוץ מזה, כל היציאות של הצבא שלנו הן מאותם יישובים
שמעון גואטה:
 אי-אפשר לנהל שגרת חיים
שמעון גואטה:
 אני אומר לכם, הייתי בשבת באחד היישובים של 5, לא יכולנו אפילו לקדש
שמעון גואטה:
 איך ילדים יכולים לנהל סדרת חיים? לא קיבלו שיפוי
שמעון גואטה:
 אני גם לא יכול לתת להם שיפוי בארנונה
שמעון גואטה:
 חינוך אי-אפשר לנהל
שמעון גואטה:
 הורים לא יכולים ללכת לעבודה כי אין מערכות חינוך גם עד 9
שמעון גואטה:
 אין מערכות חינוך
שמעון גואטה:
 היום החלטנו סוף-סוף לתת להם אולי עוד שעתיים
שמעון גואטה:
 פתאום לא יכולים ללמוד היום
שמעון גואטה:
 אפילו עד מעלות לא יכולים ללמוד היום, גם כל 9
שמעון גואטה:
     כל הדברים האלה לא יכולים להיות
שמעון גואטה:
 זה גורם כעס
שמעון גואטה:
 אי-אפשר לחיות באותם יישובים, אני אומר לכם
שמעון גואטה:
 יש פינוי, אין פינוי, יש שיפוי, אבל היישובים האלה מתפנים בעצמם
שמעון גואטה:
 אני יכול להראות לך את יישוב עבדון
שמעון גואטה:
 תבוא, תראה בסיס צבאי
שמעון גואטה:
 אתה רואה שאין שם לא גן ולא מעון ולא כלום
שמעון גואטה:
 רוב היישובים מממנים מהכסף שלהם, כבוד היושב-ראש
שמעון גואטה:
 מצד שני, אני לא יכול לשפות אותם לא בארנונה, לא בכלום
שמעון גואטה:
 כל הדברים האלה צריכים לבוא לסדר ולתת לאנשים
שמעון גואטה:
 אנחנו לא יודעים כמה זמן זה יימשך
שמעון גואטה:
 אף אחד לא יודע, אף איש צבא
שמעון גואטה:
      אנחנו לא יודעים מה המעמד שלנו בצפון
שמעון גואטה:
 יש הכרזה בדרום שאמרו: אנחנו מחסלים את חמאס
שמעון גואטה:
 אנחנו נחזיר את השבויים
שמעון גואטה:
 בצפון ישבנו עם הרמטכ"ל, ישבנו עם ראש הממשלה, ישבנו בשבוע שעבר עם שר הביטחון, אף אחד לא אומר מה המתווה שיש לצפון – חיזבאללה יזיז אותו, לא יזיז אותו
שמעון גואטה:
 לא יודעים מה יהיה שם, לא יודעים כמה זמן זה ייקח
שמעון גואטה:
 כבר מנסים לסדר לנו מקומות של קבע
שמעון גואטה:
 אבל צריך לבוא ולתת לצפון לפחות את היישובים האלה עד 5 כמו החלטת הממשלה, כבוד היושב-ראש
שמעון גואטה:
 תודה רבה
יולי יואל אדלשטיין:
תודה, שמעון
יולי יואל אדלשטיין:
 עמית, אתה רוצה לדבר בשלב זה?
עמית סופר:
כן
יולי יואל אדלשטיין:
 כל דובר שאני נותן לו זכות, שיציג את עצמו לפרוטוקול
עמית סופר:
צוהריים טובים
עמית סופר:
 תודה, אדוני היושב-ראש
עמית סופר:
 אני חושב שלהעלות את הנושא הזה על קדמת הבמה - - -
יולי יואל אדלשטיין:
עמית, תגיד לפרוטוקול מי אתה
עמית סופר:
אני ראש המועצה האזורית מרום הגליל
עמית סופר:
 מועצה שמונה 24 יישובים
עמית סופר:
 כ-11 יישובים מהם הם יישובי קו העימות
עמית סופר:
 שני יישובים שפונו בפועל הם דוב"ב ואביבים
עמית סופר:
      אדוני היושב-ראש, צריך לומר, במועצה אזורית מרום הגליל נכון שתשומת הלב הציבורית מופנית כרגע היום לחזית הדרומית
עמית סופר:
 אבל הלכה למעשה באזורנו, בחזית הצפון, מתנהלת מלחמה של ממש
עמית סופר:
 מה שקורה ביישובים זה שדה מלחמה
עמית סופר:
 צריך להבין, סוללות במרחק של 100 מטר ו-50 מטר ממגורי אדם
עמית סופר:
 אתמול הייתי בסיור באחד היישובים
עמית סופר:
 אחת האימהות הכניסה אותי לבית והראתה לי את האוזניות שהילדים שלה ישנים איתן, ישנים עם אוזניות על הראש
עמית סופר:
 אדוני היושב-ראש, הדי פיצוצים מבוקר עד ערב
עמית סופר:
 אדוני היושב-ראש, במדידה שעשינו 190 דציבלים
עמית סופר:
 אי-אפשר לקיים שגרת יום-יום
עמית סופר:
     יותר מזה
עמית סופר:
 הזכיר פה חברי את הנושא של מערכות החינוך
עמית סופר:
 היכולת שלנו לקיים מערכות חינוך היא רק במרחבים מוגנים
עמית סופר:
 וממילא כשאתה מקיים מעון או גן במקלט של 3X3, כמה אתה יכול להחזיק ילדים? לכל היותר שלוש שעות
עמית סופר:
 אז מה עושות המשפחות? נאלצות להישאר בבתים, כי הן לא יכולות לצאת ליום העבודה שלהן
עמית סופר:
 הצירים למקום העבודה הם צירים מאוימים, עם חסימות לעיתים תכופות
עמית סופר:
      אדוני היושב-ראש, מילא היה מדובר פה על שבוע-שבועיים
עמית סופר:
 אנחנו מדברים פה על למעלה מ-60 יום
עמית סופר:
 זאת השגרה של התושבים שלנו בקווי העימות
עמית סופר:
 התחושה שלנו היא שמישהו שכח אותנו מאחור
עמית סופר:
 התחושה שלנו היא שהתושבים שלנו שקופים
עמית סופר:
 אף אחד לא רואה אותם
עמית סופר:
 אנחנו מעלים את זה בכל דיון
עמית סופר:
 הייתה לי שיחה עם שר הביטחון, הייתה לי שיחה גם עם משרד האוצר, וכל אחד מגלגל אחד לשני
עמית סופר:
 צריך להבין, ישנם פה תושבים שמתנהלים פה ללא שגרה, מבוקר עד ערב הדי פיצוצים
עמית סופר:
 זאת השגרה שלהם
עמית סופר:
      אנחנו מצפים פה, אדוני היושב-ראש, לא יודע לאיזה פתרון – שיפוי, פינוי, פיצוי
עמית סופר:
 תחשבו על איזו מתכונת
עמית סופר:
 ישנם תושבים שידם משגת, אז הם מפנים את עצמם
עמית סופר:
 לצערי, יש הרבה תושבים שאין להם את היכולת הכלכלית והם נשארים בבתים ולא הולכים למקום עבודה, כי הם נאלצים להישאר עם הילדים שלהם בבתים, וזאת שגרת היום-יום שלנו
עמית סופר:
 אני מבקש, אדוני היושב-ראש, למצוא את הפתרון הנכון עבור התושבים האלה, כדי לתת להם את המענה
עמית סופר:
      מעבר לזה, ישנם - - -
מאיר כהן:
מה הפתרון הנכון לדעתכם, ראשי הרשויות? מה אתם החלטתם? מה אתם מציעים?
עמית סופר:
הפתרון הוא לייצר אפילו שיפוי דיפרנציאלי – לתושבים מ-2-0, 4-2 שיפוי כזה, ליישובים מ-9-5 פיצוי כזה
עמית סופר:
 אבל לאפשר להם
עמית סופר:
      אתמול בבוקר הגיע אליי חולה פוסט-טראומה בצרחות
עמית סופר:
 הוא מתכווץ ואומר לי: עמית, מבוקר עד ערב, אני כבר לא יכול להתמודד עם הפיצוצים האלה
עמית סופר:
 הוא מתאר לי את החרדה של הילדים
עמית סופר:
 אנחנו נצטרך אחר כך לתת טיפול שיעלה לנו הון עתק רק כדי לטפל בחרדות של הילדים שנמצאים מבוקר עד ערב עם הדי הפיצוצים
עמית סופר:
 190 דציבלים
עמית סופר:
 אנחנו מדדנו את זה
עמית סופר:
 100 מטר סוללת תותחים
עמית סופר:
 זה בלתי נתפס
עמית סופר:
 ועם האסקלציה בצפון התדירות של הפיצוצים הולכת ועולה
עמית סופר:
 זה לא נורמלי
עמית סופר:
 צריך להבין
עמית סופר:
 מישהו פה צריך לשים את הדברים בקדמת הבמה, ואני משמיע פה את הזעקה של התושבים
עמית סופר:
 לפני שבוע התפרצה אליי למשרד אימא, צורחת אליי ואומרת לי: עמית, ארבעה לילות אני לא מסוגלת לישון
עמית סופר:
 העיניים שלה אדומות, בוכה בלי סוף